[pic] | EUROOPAN YHTEISÖJEN KOMISSIO |

Bryssel 29.7.2009

KOM(2009) 407 lopullinen

KOMISSION KERTOMUS EUROOPAN PARLAMENTILLE JA NEUVOSTOLLE

suorien tukien vapaaehtoista mukauttamista koskevista säännöistä 27 päivänä maaliskuuta 2007 annetun neuvoston asetuksen (EY) N:o 378/2007 7 artiklan mukaisesti

KOMISSION KERTOMUS EUROOPAN PARLAMENTILLE JA NEUVOSTOLLE

suorien tukien vapaaehtoista mukauttamista koskevista säännöistä 27 päivänä maaliskuuta 2007 annetun neuvoston asetuksen (EY) N:o 378/2007 7 artiklan mukaisesti

Tämä kertomus on laadittu neuvoston asetuksen (EY) N:o 378/2007[1] 7 artiklan nojalla. Mainitussa artiklassa säädetään, että ”komissio antaa Euroopan parlamentille ja neuvostolle 31 päivään joulukuuta 2008 mennessä vapaaehtoisen mukauttamisen soveltamisesta kertomuksen, johon sisältyy tarvittaessa tarkoituksenmukaisia ehdotuksia”.

Tämän jälkeen yhteisen maatalouspolitiikan (YMP) terveystarkastuksessa on otettu huomioon tarve lisätä maaseudun kehittämistoimien rahoitusta lisäämällä pakollisen mukauttamisen prosenttimäärää. Vapaaehtoista mukauttamista soveltavat jäsenvaltiot korvaavat vähitellen vapaaehtoisen mukauttamisen pakollisella mukauttamisella. Tällä tavoin yhdenmukaistetaan mukauttamisen prosenttimääriä Euroopan unionissa.

Komissio ei suunnittele muita vapaaehtoista mukauttamista koskevia aloitteita kuluvalla ohjelmakaudella 2007–2013.

1. Taustaa

1.1. Mukauttamisen käsite

Ilmaisulla ”mukauttaminen” tarkoitetaan talousarviovarojen siirtämistä viljelijöille maksettavista suorista tuista (YMP:n ensimmäinen pilari) maaseudun kehittämistoimenpiteisiin (YMP:n toinen pilari).

YMP:n uudistuksen yhteydessä vuonna 2003 otettiin käyttöön pakollinen mukauttaminen, jonka prosenttimäärä oli alkuun 3 prosenttia vuonna 2005, 4 prosenttia vuonna 2006 ja 5 prosenttia vuodesta 2007 alkaen. Tähän yhdistettiin 5 000 euron vapaaosuus, jota pienempiä suorien tukien määriä ei vähennetä.

Lisäksi vuonna 2005 sovittiin, että Yhdistynyt kuningaskunta ja Portugali voivat soveltaa asetuksen (EY) N:o 378/2007 mukaisesti suurempia vapaaehtoisen mukauttamisen prosenttimääriä.

1.2. Vapaaehtoisen mukauttamisen oikeudellinen kehys

Asetuksessa (EY) N:o 378/2007 annetaan neuvoston asetuksen (EY) N:o 1698/2005[2] 70 artiklan 4 a kohdassa myönnetyn poikkeuksen nojalla mahdollisuus soveltaa vapaaehtoista mukauttamista kaudella 2007–2012 Yhdistyneessä kuningaskunnassa (jossa vapaaehtoista mukauttamista on jo sovellettu) ja Portugalissa.

Vapaaehtoinen mukauttaminen tarkoittaa pakollisesta mukauttamisesta johtuvien vähennysten lisäksi tehtävää suorien tukien vähennystä.

Vähennyksissä on sovellettava kalenterivuosikohtaista yhtenäistä prosenttimäärää. Yhdistynyt kuningaskunta, joka soveltaa tilatukijärjestelmää aluetasolla, voi kuitenkin soveltaa myös alueellisesti eriytettyjä prosenttimääriä. Vähennysten enimmäismäärä on 20 prosenttia.

Pakollisen mukauttamisen tavoin myös vapaaehtoiseen mukauttamiseen on yhdistetty 5 000 euron vapaaosuus. Sen sijaan toisin kuin pakollisen mukauttamisen yhteydessä jäsenvaltiot voivat (Yhdistyneen kuningaskunnan tavoin) halutessaan olla soveltamatta vapaaosuutta.

Komissio vahvistaa vapaaehtoisen mukauttamisen soveltamisesta johtuvat nettomäärät asianomaisten jäsenvaltioiden ilmoittamien määrien perusteella.

Näitä mukauttamisen tuloksena saatuja lisävaroja käytetään maaseudun kehittämistoimien rahoittamiseen samassa jäsenvaltiossa. Yhteisrahoitusta koskevia velvoitteita ei ole, toisin sanoen lisävaroihin ei sovelleta asetuksen (EY) N:o 1698/2005 70 artiklan 3 kohdassa säädettyjä eri toimintalinjoja koskevia enimmäismääriä.

Asianomaisten jäsenvaltioiden on arvioitava mukauttamisen vaikutuksia erityisesti viljelijöiden taloudelliseen tilanteeseen ja heidän kilpailuasemaansa maatalousalalla ottaen huomioon, että viljelijöiden perusteetonta eriarvoista kohtelua on vältettävä. Tämän arvioinnin pohjalta komission on toimitettava Euroopan parlamentille ja neuvostolle kertomus vapaaehtoisen mukauttamisen soveltamisesta ennen vuoden 2008 loppua.

Komission asetuksessa (EY) N:o 1236/2007[3] annettujen täytäntöönpanosääntöjen mukaisesti a) vapaaehtoisesta mukauttamisesta johtuvat määrät sisällytetään kunkin maaseudun kehittämisohjelman rahoitussuunnitelmaan (asetuksen (EY) N:o 1974/2006 liitteessä II olevan A osan 6.1 kohta) ja b) asetuksessa (EY) N:o 1655/2004 säädetty vanha vapaaehtoinen mukauttamisjärjestelmä kumotaan.

1.3. Taloudellisten vaikutusten arviointia koskevat rajoitukset

Nyt on vielä liian aikaista tehdä lopullisia päätelmiä vapaaehtoisen mukauttamisen vaikutuksista maatilojen taloudelliseen tilanteeseen.

Yhdistyneessä kuningaskunnassa ensimmäiset vapaaehtoisen mukauttamisen soveltamisesta peräisin olevat varat, jotka on määrä käyttää asetuksen (EY) N:o 378/2007 mukaisesti Yhdistyneen kuningaskunnan maaseudun kehittämisohjelmiin, ovat olleet käytettävissä vasta lokakuusta 2007 alkaen. Pohjois-Irlannissa maaseudun kehittämisohjelmaa tarkistettiin niin, että siinä käytetään vapaaehtoisesta mukauttamisesta peräisin olevia varoja marraskuusta 2008 alkaen.

Portugalin osalta on vielä liian aikaista arvioida minkäänlaisia vaikutuksia, sillä vapaaehtoisesta mukauttamisesta johtuvia määriä voidaan käyttää maaseudun kehittämisohjelmiin vasta vuodesta 2010 alkaen.

On myös todettava, että erityisen epävakaan muutoskauden aikana vapaaehtoisesta mukauttamisesta johtuvat vähennykset ovat vain yksi niistä monista tekijöistä, jotka ovat vaikuttaneet maatilojen taloudelliseen tilanteeseen vuosina 2007–2008. Maatilojen tuloihin ovat vaikuttaneet enemmän muut tekijät, kuten perushyödykkeiden hintojen nousu, tuotantopanoksen hintojen nousu ja luottokriisi. Yhdistyneen kuningaskunnan tapauksessa tällaisia tekijöitä ovat olleet Englannin punnan heikkeneminen euroon nähden, äärimmäiset sääolosuhteet ja eläintaudit. Yhdistyneen kuningaskunnan yleinen tulokehitys oli kuitenkin positiivinen perushyödykkeiden hintojen voimakkaan nousun vuoksi.

2. Vapaaehtoisen mukauttamisen soveltaminen Yhdistyneessä kuningaskunnassa

2.1. Asetuksen (EY) N:o 378/2007 2 artiklan 1 kohdan mukainen ilmoitus

Yhdistynyt kuningaskunta ilmoitti komissiolle 12. kesäkuuta 2007 vuosina 2007–2012 sovellettavat vapaaehtoisen mukauttamisen prosenttimäärät ja toimitti komissiolle ennalta laaditun vaikutustenarvioinnin.

Yhdistynyt kuningaskunta vahvisti seuraavat vuotuiset aluekohtaiset prosenttimäärät eikä aikonut soveltaa vapaaosuutta:

Englanti | 0 % | 40 % | 0 % | 0 % |

Pohjois-Irlanti | 0 % | 62 % | 0 % | 0 % |

Skotlanti | 55,21 % | 55,21 % | 55,21 % | 65 % |

Wales | 45 % | 45 % | 45 % | 0 % |

Yhdistyneen kuningaskunnan mukaan vapaaehtoinen mukauttaminen auttaisi tasapainottamaan YMP:n kahden pilarin välistä suhdetta, sillä ensimmäisen ja toisen pilarin välinen suhde kaudella 2007–2013 oli Yhdistyneessä kuningaskunnassa ennen vapaaehtoista mukauttamista 14:1 ja mukauttamisen jälkeen 7:1, kun taas EU-15:ssä suhde oli keskimäärin 5:1.

2.2. Komission päätökset 2007/679/EY ja 2007/680/EY

Komission päätöksellä 2007/679/EY[4] vahvistetaan Yhdistyneen kuningaskunnan ilmoittamien alueellisesti eriytettyjen vuosikohtaisten prosenttimäärien perusteella vapaaehtoisen mukauttamisen soveltamisesta johtuvat nettomäärät seuraavasti:

1 | 10,45 % | 14,29 % | 17 % | 10 % |

2 | 76,09 % | 68,58 % | 65,04 % | 80 % |

3 | 8,74 % | 11,57 % | 0 % | 10 % |

Leader-aloite | 4,72 % | 5,57 % | 17,96 % | 0 % |

Yhteensä | 100 % | 100 % | 100 % | 100 % |

2.3.2. Maataloustulot

Ilmoituksessa todetaan, että viljelijöiden tuloja koskevien viimeisimpien tilastojen perusteella voidaan päätellä, että Yhdistyneen kuningaskunnan maatalousala on suhteellisen terve ja kilpailukykyinen, vaikka vapaaehtoista mukauttamisjärjestelmää on sovellettu vuodesta 2001 alkaen (kaudella 2000–2006 maksettu kokonaissumma oli noin 4,5 miljoonaa euroa).

Vapaaehtoisen mukauttamisen prosenttimäärät (vähint. ja enint.) | 12–14 % | 4,5–9 % | 5–9 % | 2,5–6,5 % |

Arvioitu vaikutus MKT:hen | Tieto puuttuu | -3 % / -6 % | Tieto puuttuu | -3,9 % / -10,2 % |

Arvioitu vaikutus käteistuloihin | Tieto puuttuu | Tieto puuttuu | -0,5 % / -4,3 % | -1,5 % / -4,4 % |

Vapaaehtoisen mukauttamisen ei pitäisi vaikuttaa Yhdistyneen kuningaskunnan maatalousalan kilpailuasemaan, ja yhteisrahoituksen pitäisi hillitä maatilojen tulojen alenemista. Koska vapaaehtoista mukauttamista yhteisrahoitetaan kansallisesti, YMP:n kokonaismenojen nettomäärä Yhdistyneessä kuningaskunnassa itse asiassa kasvaa (1 miljardi euroa ohjelmakaudella 2007–2013 pelkästään Englannissa).

2.3.3. Ympäristöön kohdistuvat vaikutukset

Englannissa 99 prosenttia kaikista vapaaehtoisesta mukauttamisesta johtuvista julkisista menoista (131,5 miljoonaa euroa) maksettiin maatalouden ympäristötukina pääasiassa perustason ympäristönsuojeluohjelmassa (Environment Stewardship Scheme). Ohjelmassa edellytetään perustason ympäristönhoitoa, ja osallistujilla on valittavanaan yli 50 erilaista ympäristönhoitoa koskevaa vaihtoehtoa, jotka kattavat kaikki tuotantosuunnat. Esimerkkeinä mainittakoon pensasaitojen hoito, kivimuurien ylläpito, vähäisiä tuotantopanoksia vaativa nurmiviljely, suojakaistaleet ja vaihtoehtoiset peltokasvit.

Tammikuusta 2007 alkaen on tehty yli 10 500 uutta maatalouden ympäristösopimusta, jotka on rahoitettu kokonaisuudessaan vapaaehtoisella mukauttamisella. Ilman vapaaehtoista mukauttamista kyseistä ympäristönsuojeluohjelmaa ei olisi voitu laajentaa samaan tahtiin. Skotlannissa 34,9 miljoonaa euroa (julkiset kokonaismenot) käytettiin vuonna 2008 kokonaisuudessaan epäsuotuisille alueille maksettaviin tukiin. Walesissa, jossa tilatukijärjestelmän mukaisia tukia ei vähennetty vapaaehtoisesti vuonna 2007, vapaaehtoisesta mukauttamisesta saatavat varat kohdennetaan sen jälkeen, kun ne ovat käytettävissä, erityisesti sellaisten pienemmän mittakaavan maatalouden ympäristötoimien tukemiseen, jotka koskevat maa- ja metsätalousalan koulutusta ja yritysten sopeuttamista.

Pohjois-Irlannissa vapaaehtoisesta mukauttamisesta saadut varat suunnataan suoraan viljelijöitä tukeviin toimenpiteisiin (koulutus- ja tiedotustoimiin, maatilojen uudistamiseen, epäsuotuisille alueille maksettaviin tukiin, maatalouden ympäristötukiin, metsätaloustoimenpiteisiin ja taloudellisen toiminnan laajentamiseen maatalouden ulkopuolelle).

Maatalouden ympäristötoimenpiteillä odotetaan saavutettavan monenlaisia ympäristöetuja, joiden pitäisi lieventää suorien tukien vähentämisestä mahdollisesti aiheutuvia kielteisiä vaikutuksia, kuten emolehmien lukumäärän pienenemistä (mikä voisi johtaa tiettyjen tärkeiden elinympäristöjen alilaiduntamiseen) ja mahdollista tuotannon tehostumista maito-, naudanliha- ja peltokasvialalla, mikä voisi heikentää veden laatua ja aiheuttaa maaperän eroosiota.

3. Vapaaehtoisen mukauttamisen soveltaminen Portugalissa

3.1. Asetuksen (EY) N:o 378/2007 2 artiklan 1 kohdan mukainen ilmoitus

Portugali ilmoitti komissiolle 18. kesäkuuta 2007 vuosina 2007–2012 sovellettavan vapaaehtoisen mukauttamisen prosenttimäärän ja toimitti komissiolle ennalta laaditun vaikutustenarvioinnin.

Ilmoitettu vuotuinen prosenttimäärä oli 10 prosenttia vuodesta 2008 alkaen. Kun vapaaosuus otetaan huomioon, suorista tuista tehtävän vähennyksen todellinen prosenttimäärä on 6,1 prosenttia.

Viljelijöiden tulojen odotetaan vähenevän enintään -13 prosenttia nautakarjatiloilla ja yhdistelmätuotantoa harjoittavilla tiloilla ja vähintään -2/-3 prosenttia monivuotisiin kasveihin ja maitokarjaan erikoistuneilla tiloilla. Samalla ero suurimpien ja pienimpien maataloustulojen välillä pienene, kun yli 50 000 euroa vuodessa suoria tukia saavat viljelijät maksavat yli puolet vähennyksistä.

3.2. Komission asetus (EY) N:o 333/2008 ja komission päätös 2008/788/EY

Asetuksessa (EY) N:o 333/2008[6] vahvistetaan viljelijöille myönnettävän lisätuen kansallinen enimmäismäärä (vapaaosuus) yhteensä 20,4 miljoonaksi euroksi vuodessa.

Portugali ilmoitti komissiolle 12. syyskuuta 2008, että se aikoi soveltaa suorien tukien vapaaehtoista mukauttamista vasta vuodesta 2009 alkaen.

Komission päätöksellä 2008/788/EY[7] vahvistettiin 3. lokakuuta 2008 vapaaehtoisen mukauttamisen soveltamisesta johtuvat vuotuiset nettomäärät Portugalissa. Päätöksessä otettiin huomioon Portugalin viranomaisten päätös vahvistamalla nettomäärät vasta vuodesta 2009 alkaen seuraavasti:

Vuosi | 2009 | 2010 | 2011 | 2012 |

Milj. euroa | 41,6 | 40,8 | 40,8 | 40,8 |

Tämän tuloksena ensimmäisestä pilarista toiseen pilariin siirretään 164 miljoonaa euroa.

3.3. Vapaaehtoisesta mukauttamisesta saatujen lisävarojen käyttö

Portugalin manneraluetta koskevaan maaseudun kehittämisohjelmaan sisältyvän sitoumuksen mukaisesti vapaaehtoisesta mukauttamisesta saatavat lisävarat käytetään tasapuolisesti Natura 2000 -verkoston – myös verkostoon kuuluvien uusien alueiden – lisätukeen (toimintalinja 2) ja maatilarakenteiden parannushankkeisiin (toimintalinja 1).

Kuten aiemmin on jo todettu Portugali ilmoitti komissiolle 12. syyskuuta 2008, että se aikoo soveltaa suorien tukien vapaaehtoista mukauttamista vasta vuodesta 2009 alkaen.

Portugali on vahvistanut etsivänsä vaihtoehtoisia keinoja noudattaakseen edellä mainittua manneraluetta koskevaan maaseudun kehittämisohjelmaan sisältyvää sitoumustaan.

4. Terveystarkastuksen vaikutukset

YMP:n terveystarkastuksen (neuvoston asetukset (EY) N:o 72/2009, (EY) N:o 73/2009 ja (EY) N:o 74/2009, annettu 19 päivänä tammikuuta 2009)[8] tarkoituksena on auttaa viljelijöitä vastaamaan tehokkaammin markkinasignaaleihin ja kohtaamaan uusia haasteita.

Tässä tarkoituksessa pakollisen mukauttamisen prosenttimäärää korotetaan neljässä vaiheessa siten, että se on vuonna 2012 10 prosenttia ja 5 000 euron vapaaosuus säilytetään. Samalla otetaan käyttöön progressiivinen mukauttaminen, jossa 300 000 euroa ylittävistä tuista tehdään vielä 4 prosentin lisävähennys.

Tällä tavoin saadaan siirrettyä vielä 3,24 miljardia euroa toiseen pilariin neljän vuoden aikana. Lisävarat käytetään asianomaisessa jäsenvaltiossa toimenpiteisiin, joilla vastataan ”uusiin haasteisiin”, kuten ilmastonmuutos, uusiutuvat energialähteet, vesivarojen hoito, biologinen monimuotoisuus, näihin haasteisiin liittyvät innovaatiot ja maitoalan liitännäistoimenpiteet. Yhteisrahoituksen osuus näissä toimenpiteissä on 90 prosenttia lähentymisalueilla ja 75 prosenttia muilla kuin lähentymisalueilla.

Vapaaehtoista mukauttamista soveltavat jäsenvaltiot vähentävät prosenttimääriä vastaavasti. Tämä tarkoittaa sitä, että terveystarkastus vähentää vapaaehtoisen mukauttamisen merkitystä Yhdistyneessä kuningaskunnassa ja Portugalissa eikä vaikuta mukauttamisen kokonaismäärään kuten alla oleva taulukko osoittaa.

Taulukko: Terveystarkastuksen jälkeen pakollisella mukauttamisella korvatun vapaaehtoisen mukauttamisen määrät

Milj. euroa

2009 | 2010 | 2011 | 2012 | Yhteensä |

Yhdistynyt kuningaskunta | 67,4 | 100,6 | 134,3 | 167,7 | 470 |

Portugali | 8,8 | 11,8 | 15,8 | 19,8 | 56,2 |

Lisäksi terveystarkastuksesta johtuva lisämukautus pienentää muiden kuin uusien haasteiden taloudellista marginaalia.

5. Päätelmät

Neuvoston asetukseen (EY) N:o 378/2007 perustuvaa vapaaehtoista mukauttamista on joko käytetty vasta vähän aikaa (Yhdistynyt kuningaskunta) tai sitä ei ole vielä pantu odotetulla tavalla täytäntöön maaseudun kehittämisohjelmissa (Portugali). Tämän vuoksi on vielä liian aikaista tehdä lopullisia päätelmiä vapaaehtoisen mukauttamisen vaikutuksista maatilojen taloudelliseen tilanteeseen ja niiden kilpailuasemaan. Muilla tekijöillä (esim. perushyödykkeiden hintojen nousulla, tuotantopanoksen hintojen nousulla ja luottokriisillä) on todennäköisesti ollut suurempi vaikutus maatalouden kokonaistuloihin kuin vapaaehtoisella mukauttamisella.

Muiden vaikutusten osalta on syytä mainita, että Yhdistyneessä kuningaskunnassa odotetaan saavutettavan monenlaisia ympäristöetuja erityisesti maatalouden ympäristötukitoimista, sillä maatalouden ympäristösopimusten määrän on todettu lisääntyneen merkittävästi.

Yhteisen maatalouspolitiikan terveystarkastuksessa on otettu huomioon tarve lisätä maaseudun kehittämistoimien rahoitusta lisäämällä pakollisen mukauttamisen prosenttimäärää. Tämän vuoksi ei ole tarvetta esittää asetuksen (EY) N:o 378/2007 7 artiklassa tarkoitettuja tarkoituksenmukaisia ehdotuksia.

[1] Neuvoston asetus (EY) N:o 378/2007, annettu 27 päivänä maaliskuuta 2007, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa asetuksessa (EY) N:o 1782/2003 säädettyjen suorien tukien vapaaehtoista mukauttamista koskevista säännöistä sekä asetuksen (EY) N:o 1290/2005 muuttamisesta (EUVL L 95, 5.4.2007, s. 1).

[2] Neuvoston asetus (EY) N:o 1698/2005, annettu 20 päivänä syyskuuta 2005, Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen (EUVL L 277, 21.10.2005, s. 1).

[3] Komission asetus (EY) N:o 1236/2007, annettu 22 päivänä lokakuuta 2007, asetuksen (EY) N:o 1974/2006 muuttamisesta tukien vapaaehtoista mukauttamista koskevan neuvoston asetuksen (EY) N:o 378/2007 soveltamiseksi (EUVL L 280, 24.10.2007, s. 3).

[4] Komission päätös 2007/679/EY, tehty 22 päivänä lokakuuta 2007, tukien vapaaehtoisen mukauttamisen soveltamisesta Yhdistyneessä kuningaskunnassa johtuvien nettomäärien vahvistamisesta kalenterivuosiksi 2007–2012 (EUVL L 280, 24.10.2007, s. 25).

[5] Komission päätös 2007/680/EY, tehty 22 päivänä lokakuuta 2007, maaseuturahaston käyttöön neuvoston asetuksen (EY) N:o 1782/2003 10 artiklan 2 kohdan, 143 d ja 143 e artiklan nojalla käyttöön asetettavista määristä ja maataloustukirahaston menoihin käytettävissä olevista määristä tehdyn päätöksen 2006/410/EY sekä maaseudun kehittämiseen myönnettävän yhteisön tuen vuosittaisesta jakautumisesta jäsenvaltioille 1 päivästä tammikuuta 2007 31 päivään joulukuuta 2013 ulottuvalla kaudella tehdyn päätöksen 2006/636/EY muuttamisesta (EUVL L 280, 24.10.2007, s. 27).

[6] Komission asetus (EY) N:o 333/2008, annettu 11 päivänä huhtikuuta 2008, lisätuen määrään Portugalissa sovellettavien enimmäismäärien vahvistamisesta neuvoston asetuksella (EY) N:o 378/2007 käyttöön otetun tukien vapaaehtoisen mukauttamisen yhteydessä (EUVL L 102, 12.4.2008, s. 19).

[7] EUVL L 271, 11.10.2008, s. 44.

[8] EUVL L 30, 31.1.2009, s. 1.